3.1.

Pneumatiky, predkladané na homologizáciu, musia byť pri súmerných plášťoch na oboch bočniciach a pri nesúmerných plášťoch aspoň na vonkajšej bočnici vybavené: 3.1.1. názvom alebo obchodnou značkou výrobcu; 3.1.2. označením rozmeru pneumatiky, definované v bode 2.17. tohto predpisu; 3.1.3. označením konštrukcie týmto spôsobom: 3.1.3.1. na diagonálnych (bias-ply) pneumatikách: bez označenia alebo písmenom „D“; 3.1.3.2. na radiálnych pneumatikách: písmenom „R“, umiestneným pred označením priemeru ráfiku, prípadne slovom „RADIAL“; 3.1.4. symbolom (alebo symbolmi) rýchlostnej kategórie; 3.1.4.1. označením menovitej kategórie rýchlosti, do ktorej patrí pneumatika, v podobe symbolu predpísaného v bode 2.28.2. vyššie; 3.1.4.2. označením druhej rýchlostnej kategórie, ak sa použije ustanovenie bodu 6.2.5.; 3.1.5. nápisom M+S alebo M.S alebo M&S v prípade pneumatiky na jazdu na snehu; 3.1.6. indexmi nosnosti ako je definované v bode 2.27. tohto predpisu; 3.1.7. slovom „TUBELESS“, ak ide o bezdušovú pneumatiku; 3.1.8. dátumom výroby v podobe skupiny štyroch číslic, z ktorých prvé dve udávajú týždeň a ďalšie dve číslice rok výroby. Toto označenie, ktoré stačí umiestniť na jednu z bočníc, bude však pri všetkých pneumatikách, predkladaných na homologizáciu, povinné až po dvoch rokoch odo dňa, kedy tento predpis vstúpil do platnosti ( 3 ); 3.1.9. v prípade plášťov pneumatík, spôsobilých na obnovenie vzorky behúňa prerezávaním, na obidvoch bočniciach symbolom „ “ s priemerom najmenej 20 mm alebo slovom „REGROOVABLE“, vylisovaným zahĺbením alebo v reliéfe na každú stranu bočnice; 3.1.10. vyznačením hustiaceho tlaku, ktorý treba použiť pre zaťažovacie/rýchlostné únavové skúšky, označením indexu „PSI“, ktorého vysvetlenie je uvedené v prílohe VII, doplnku 2. Toto označenie, ktoré postačí umiestniť na jednu z bočníc, bude však vo všetkých pneumatikách, predložených na homologizáciu, povinné až po dvoch rokoch odo dňa, kedy tento predpis vstúpil do platnosti. 3.1.11. V prípade pneumatík homologizovaných prvýkrát po 1. marci 2004 sa označenie uvedené v bode 2.17.1.4. umiestni len bezprostredne za označenie priemeru ráfika uvedené v bode 2.17.1.3. 3.1.12. Nápisom „ET“ alebo „ML“ alebo „MPT“ pre „pneumatiky na špeciálne použitie“ ( 4 ). 3.1.13. Príponou „C“ alebo „LT“ po označení priemeru ráfika podľa bodu 2.17.1.3. a prípadne za konfiguráciou montáže pneumatiky na ráfik podľa bodu 2.17.1.4.: 3.1.13.1. toto označenie je nepovinné pre pneumatiky montované na ráfiky s úkosom 5° vhodné na samostatnú i dvojitú montáž s indexom nosnosti samostatne nižším alebo rovnajúcim sa 121 a určené pre motorové vozidlá. 3.1.13.2. Toto označenie je povinné pre pneumatiky montované na ráfiky s úkosom 5 ° vhodné len na samostatnú montáž s indexom nosnosti vyšším alebo rovnajúcim sa 122 a určené pre motorové vozidlá. 3.1.14. Príponou „CP“ po označení priemeru ráfika podľa bodu 2.17.1.3. a prípadne za konfiguráciou montáže pneumatiky na ráfik podľa bodu 2.17.1.4. Toto označenie je povinné pre pneumatiky montované na ráfiky s úkosom 5° s indexom nosnosti v prípade samostatnej montáže nižším alebo rovnajúcim sa 121 a určené špeciálne pre motorové karavany. 3.1.15. Nápisom „FRT“ (voľne sa otáčajúca pneumatika – free rolling tyre) v prípade pneumatík určených na vybavenie náprav prívesov a náprav motorových vozidiel okrem predných riadených náprav a hnacích náprav.